बोले- भाजपा का लोकतंत्र में विश्वास नहीं है, हम तो सीमित संसाधनों से चुनाव लड़ेंगे
Rajasthan Chief Minister Ashok Gehlot Says My Dream Is To Become Rajasthan Number One By 2030 - मुख्यमंत्री अशोक गहलोत ने कहां कि मेरा सपना है राजस्थान 2030 तक देश में नंबर वन राज्य बने। उन्होंने जनता से कहा की आप माई बाप है और आपका उत्साह देखकर लग रहा है की आप खुश है।
मुख्यमंत्री अशोक गहलोत ने कहां कि मेरा सपना है राजस्थान 2030 तक देश में नंबर वन राज्य बने। उन्होंने जनता से कहा की आप माई बाप है और आपका उत्साह देखकर लग रहा है की आप खुश है।
गहलोत उदयपुर में संभाग स्तरीय किसान सम्मेलन के दौरान संबोधित कर रहे थे। उन्होंने भाजपा पर निशाना साधते हुए कहा कि भाजपा ने धन एकत्रित कर दिया है चुनाव के लिए, इनका विश्वास लोकतंत्र में है नहीं। हम तो सीमित संसाधनों से चुनाव लड़ेंगे।
वे बोले जब पिछले दिनों में उदयपुर में सेटेलाइट हॉस्पिटल में खेमराज कटारा की मूर्ति अनावरण कार्यक्रम में आया तो कई किमी तक लोगों का कारवां जुटा था और वे मेरे अभिवादन का हाथ उठाकर जवाब दे रहे थे। गहलोत बोले मोदी तो रोड शो करते और मेरे बिना कुछ खर्च किए ही रोड शो हो गया।
वे बोले आज कृषि के क्षेत्र में आधुनिक तकनीक जो ईजाद होती है उसका फायदा किसान तक पहुंचे। ऐसे मेले लगाकर उनका उत्साह बढ़ाया जाए यही सोच है। आज के दौर में आधुनिक खेती जरूरी है और इससे उत्पादन भी बढ़ेगा इसलिए किसानों को फायदा होगा इसलिए किसान मेले जरूरी है।
इससे पूर्व मुख्यमंत्री ने विधिवत रूप से गौ-पूजन करने के बाद मंडी परिसर में नवनिर्मित प्रशासनिक भवन का लोकार्पण किया। इसके बाद उन्होंने मंडी परिसर में पौधारोपण किया तथा स्मार्ट फार्मिंग विषयक कृषि प्रदर्शनी का अवलोकन किया।
गहलोत ने राजीव गांधी कृषक साथी सहायता योजना के अंतर्गत कृषि कार्य करते हुए काल-कवलित किसानों के आश्रितों को 2-2 लाख राशि के चैक प्रदान किए। साथ ही, कृषि उपज मंडी के विभिन्न श्रेणियों के भूखण्ड आवंटियों को पट्टे भी वितरित किए। कार्यक्रम में समृद्ध किसान, खुशहाल किसान विषयक शॉर्ट वीडियो फिल्म का प्रदर्शन भी किया गया।
कार्यक्रम को संबोधित करते हुए कृषि मंत्री लालचंद कटारिया ने कहा कि राज्य सरकार किसानों एवं पशुपालकों की उन्नति व खुशहाली के लिए निरंतर प्रयासरत है। प्रधानमंत्री फसल बीमा योजना के अंतर्गत विगत साढ़े चार वर्ष में किसानों के खातों में 18 हजार 500 करोड़ की राशि हस्तांतरित की गई है। लम्पी महामारी से गौवंश को बचाने के लिए तत्काल 30 करोड़ रुपए राशि की घोषणा कर पशुओं का टीकाकरण करवाया गया।
राजस्व मंत्री रामलाल जाट ने कहा कि कोरोना की विपरीत परिस्थिति के बावजूद राज्य सरकार ने बेहतरीन विकास कार्य किए तथा किसानों के लिए कई महत्वपूर्ण योजनाएं लागू की। सहकारिता मंत्री उदयलाल आंजना ने कहा कि राजस्थान में 21 लाख किसानों का ऋण माफ किया गया। जल संसाधन मंत्री महेन्द्रजीत सिंह मालवीया ने कहा कि राज्य सरकार द्वारा आयोजित महंगाई राहत कैंपों में दिए जा रहे योजनाओं के लाभ से आमजन को बड़ी राहत मिली है। कृषि विपणन राज्य मंत्री मुरारीलाल मीणा ने कहा कि राज्य सरकार की योजनाएं हर वर्ग को राहत देने वाली है।
इस अवसर पर श्रम सलाहकार समिति उपाध्यक्ष जगदीश राज श्रीमाली, विधायक श्रीमती प्रीति शक्तावत, पूर्व मंत्री मांगीलाल गरासिया, प्रमुख शासन सचिव पशुपालन विकास सीताराम भाले, शासन सचिव कृषि डॉ. पृथ्वीराज, कृषि आयुक्त गौरव अग्रवाल, जिला कलक्टर ताराचंद मीणा, पुलिस अधीक्षक भुवन भूषण यादव, पूर्व विधायक श्रीमती सज्जन कटारा व त्रिलोक पूर्बिया, समाजसेवी गोपालकृष्ण शर्मा, पंकज कुमार शर्मा, विवेक कटारा सहित अन्य जनप्रतिनिधिगण, वरिष्ठ अधिकारीगण एवं बड़ी संख्या में किसान व आमजन उपस्थित रहे।
उन्होंने उदयपुर के लिए ये घोषणा की 
इससे पहले गहलोत दोपहर उदयपुर पहुंचे। यहां पहुंचने पर उनका स्वागत किया गया। कृषि मंत्री लालचंद कटारिया भी उनके साथ आए। गहलोत 12.50 बजे किसान सम्मलेन कार्यक्रम के मंच पर पहुंच गए। कृषि मंडी बलीचा में बनाए अस्थाई हेलीपैड पर मुख्यमंत्री का स्वागत किया।